Herêma Firatî ya Rojawanî de ciwanan tecrîdê serê Rayberê Şarê Kurdî Abdullah Ocalanî protesto kerd. Rayraşîyayîş serkêşîya Têgêrayîşê Ciwanîya Şorişgerî de dewa Heclincî ya Kobanê de dîya destpêkerdene.
Ciwanan destpêkerdişê rayraşîyayîşî de eşkerayîye daye û seba ke hêzê mîyanneteweyî vera tecrîdê Îmraliyî bêveng ê, hêrsê xo ard ziwan. Ciwanan na bêvengîye sey dewamê Komployê Mîyanneteweyî hesibna û veng da ke wa vera dewleta tirke têkoşîn bêro xurtkerdene.  Ciwanan vat ê do heta azadkerdişê Abdullah Ocalanî têkoşîn bikerê.
Badê qiseykerdişî ciwanî bi slogana  “Bê Serok jiyan nabe” ver bi dewa Elpelûrî ya ke Abdullah Ocalan tede mendo, kewtî rayîr
